એક અન્ય ટ્વીટમાં સ્વામીએ ભાજપનાં નેતૃત્વને તેમ પણ જણાવ્યું કે તેઓ વિદેશ યાત્રા દરમિયાન મંત્રીઓ પાસે પારંપારિક ભારતીય પરિધાન પહેરવા માટે કહે. સ્વામીએ લખ્યું કે ભાજપનેમંત્રીઓને વિદેશમાં પારંપારિક અને આધુનિક ભારતીય પોશાક પહેરવા માટેનાં નિર્દેશો આપવા જોઇએ. કોટ અને ટાઇમાં તેઓ વેઇટર જેવા લાગે છે. અત્રે નોંધનીય છે કે કેટલાક સમાચાર પત્રોમાં જેટલી અને બેંક ઓફ ચાઇનાનાં અધ્યક્ષની બીજિંગ મુલાકાતની તસ્વીર છપાઇ હતી જેમાં જેટલીએ લાઉન્જ સુટ પહેરેલો હતો.